  Туспуктэм: vk.com (Большая перемена) Майя Бывальцева Удмуртиысь шор ёзо ӧнер дышетсконниосысь 14 студентъёс «Большая перемена» огъяросси вожвылъяськонлэн финалаз пырисько. Ужрад 13-18 шуркынмонэ Нижний Новгородын ортчоз. Со сярысь элькун тӧролэн но кивалтэтлэн пресс-лужбазы ивортӥз. Вожвылъяськонлэн йылпумъян люкетаз Россилэн 58 улосвылъёсысьтыз 600 пиналъёс пырисько. Соос пӧлын Совето Союзлэн Героез Ф. А. Пушина нимо элькун эм колледжын (куинь адями), Сарапулысь социально-педагогической технологиосъя но сервисъя колледжын (ньыль адями), Ижысь монтажной техникумын (вить адями), Ижысь торгово-экономической техникумын (одӥг адями) но Ижысь экономико-технологической коллджын (одӥг адями) дышетскисьёс. Пиналъёс команаден заданиосты быдэстыны но соосты экспертъёс азьын утьыны кулэ. Озьы ик тодмо адямиосын пумиськонъёс, шудонъёс, творчествоя мастер-классъёс, Нижний Новгородэтӥ экскурсиос радъяськозы. Финалистъёс «Мы вместе. Дети» огъяросси акци борды но итӥськыны быгатозы. Студентъёс нимысьтыз ожгар ужрадэ пыриськисьёслы видеооткрыткаос, гожтэтъёс гожтыны, кузьымъёс лэсьтыны быгатозы. «Большая перемена» вожвылъяськонын вормисьёс пӧлы 300 адями шедёз. Выпускной курсъёсын дышетскисьёс быдэн 1 миллион манет басьтозы, мукет курсъёсысь сутентъёс – 200 сюрс манетэн. Коньдонэз дышетскыны, асьсэдыз азинтыны яке асьсэлэсь стартапсэс кутсконэ кутыны быгатозы. Со сяна, вань финалистъёслы «Больше, чем путешествие» программая чебер интыосы ветлыны сертификат сётозы. Вожвылъяськонын вормисьёсты дасясь дышетӥсьёс 150 сюрс манет но дышетон программаез ортчыны луонлык басьтозы. Устоосыз 20 дышетсконниос быдэн 2 миллион манет утозы. Тодэ вайытом, школаын дышетсиксьёс пӧлын «Большая перемена» вожвылъяськонын Удмуртиысь вить нылъёс вормизы.  Тегъёс: шорёзоӧнердышетсконниос студентъёс вожвылъяськон Удмуртия  